open-index/open-wikipedia-markdown huggingface dataset:
Cho Byeong-seok

**Cho Byeong-seok** (født 6. juni 1985) er en sørkoreansk kjelkehockeyspiller. Han har en paralympisk bronsemedalje i kjelkehockey for Sør-Korea, og to VM-medaljer. 

Han har også konkurrert i parafriidrett og rullestolfekting på nasjonalt nivå i Sør-Korea. 

## Bakgrunn
Chos funksjonshemming skyldes en trafikkulykke i 1988, der han skadet ryggmargen. Han begynte med kjelkehockey i 2006, og debuterte på det sørkoreanske landslaget i 2008. 

## Idrettskarriere
Cho deltok i VM i kjelkehockey 2009, der Sør-Korea kom på fjerdeplass. Året deltok han i Paralympiske vinterleker 2010, der Sør-Korea kom på sjetteplass. Han deltok på Sør-Korea lag som kom på andreplass i VM i kjelkehockey 2012, der tapte 1-5 mot USA i finalen. 

I VM i kjelkehockey 2013 kom de på sjuendeplass, og de kom på samme plass i kjelkehockey under Paralympiske vinterleker 2014.  

I VM i kjelkehockey 2017 fikk Sør-Korea bronse, etter at de slo Norge 3-2 i bronsefinalen. I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.

## Referanser


## Eksterne lenker
* Profil hos Pyeongchang 2018  (PL 2018)
Balaputradeva

**Balaputradeva** eller **Balaputra** var maharaja av Srivijaya i det 9. århundre så vel som tidligere overhodet på dynastiet Sailendra. Han var den yngste sønnen av den forutgående Sailendran maharaja, Samaratunga, gjennom giftermål med  Dewi Tara som igjen var datteren av en annen maharaja, Dharmasetu av Srivijaya.

## Referanser
Harmika

En **harmika** er en gjerdelignende eller terningsformet struktur som benyttes på buddhistiske stupaer, og som også kan anta en lukket boksform.
Frihedsrådet

**Frihedsrådet**, offisielt **Danmarks Frihedsråd**, ble dannet av fem danske menn på et møte i en leilighet på Nørrebrogade i København den 16. september 1943. Det var det nærmeste Danmark kom til en alternativ regjering under andre verdenskrig.

Målet var å fungere som en paraplyorganisasjon som kunne koordinere de forskjellige gruppenes motstand mot den tyske okkupasjon. Rådet holdt normalt ukentlige møter på forskjellige adresser i København, og rådet nedsatte en rekke underutvalg for å ta seg av områder som
* våpenfordeling, spesielt fordeling av våpen fra fallskjermdropp til motstandsbevegelsen,
* illegal presse,
* utarbeidelse av lovforslag til et rettsoppgjør etter krigens avslutning,
* kontakt med politikere.

Frihedsrådet ble oppløst i juli 1945 og erstattet av *Frihedsbevægelsens Samråd*, som fungerte til 1. oktober 1946 da det ble oppløst.

## Medlemmer
Rådet hadde 15 medlemmer, alle kjent fra dansk næringsliv og offentlig forvaltning.

 
De fem første deltok i det første møtet, men Arne Sørensen, som var innbudt, deltok ikke av sikkerhetsgrunner. Disse seks anses for å være de mest innflytelsesrike medlemmer av Frihedsrådet.

### Representasjon i utlandet
* Ebbe Munck, Stockholm
* Erling Foss, Sverige (fra begynnelsen av 1944).
* John Christmas Møller, London
* Thomas Døssing, Moskva

## Motstandsorganisasjoner
* Churchill-klubben
* Frit Danmark
* Dansk Samling
* Den Danske Brigade
* Ringen
* BOPA
* De Frie Danske
* Danmarks Kommunistiske Parti
* Holger Danske
* Hvidstengruppen

## Litteratur
* Matthias Bath: *Danebrog gegen Hakenkreuz, Der Widerstand in Dänemark 1940-1945*, Wachholtz 2011, ISBN 978-3-529-02817-5

## Referanser


## Eksterne lenker

* Frihedsmuseet
Dwars door Vlaanderen 2018

**Dwars door Vlaanderen 2018** ble avholdt den 28. mars 2018.

Fjorårsvinneren Yves Lampaert vant rittet.

## Lag og ryttere

## Resultater

## Referanser


## Eksterne lenker
* 
*
Flandern rundt 2018

**Flandern rundt 2018** ble avholdt ble 1. april 2018. Det var den 102. utgaven av Flandern rundt.

Rittet ble vunnet av Niki Terpstra.

## Lag og ryttere

## Resultater

## Referanser


## Eksterne lenker
* 
*
Aguas Calientes

**Aguas Calientes** (spansk: *Volcán Aguas Calientes* eller *Simbad*) er en  m høy kjegleformet stratovulkan i Antofagasta-regionen i det nordlige Chile. Fjellet ligger 5 kilometer øst for vulkanen Lascar og rett nord for saltsjøen Laguna Lejía.

## Referanser


## Eksterne lenker
*
Monte Darwin

**Monte Darwin** er et av de høyeste fjellene i Ildlandet. Den nær  meter høye fjelltoppen ligger i den chilenske delen av Isla Grande de Tierra del Fuego. Monte Darwin ligger i fjellkjeden Cordillera Darwin på nordsiden av Beaglekanalen. Fjellet er dekket av isbreer, særlige sørsiden har store breer. Berggrunnen er krystallinsk glimmerskifer.

Sommeren 1962 klatret briten Eric Shipton til topps sammen med tre chilenere: Eduardo Garcia, Federico Vivanco og Cedomir Marangunic. Den beste tiden for en topptur er sommerstid fra midten av desember til ut mars.

Fjellet fikk navnet under den andre ekspedisjonen med HMS «Beagle». Kaptein Robert FitzRoy gav det navnet Mount Darwin, i anledning ekspedisjonsmedlemmet Charles Darwins 25-årsdag, 12. februar 1834.

Monte Darwin ligger i Alberto de Agostini nasjonalpark.

## Referanser


## Eksterne lenker
*
Paris–Roubaix 2018

**Paris–Roubaix 2018** var den 116. utgaven av sykkelrittet Paris–Roubaix og ble avholdt den 8. april 2018. Den franske klassiskeren var det 15. arrangementet på UCIs WorldTour-kalender i 2018.

Verdensmesteren Peter Sagan fra Bora - hansgrohe vant rittet etter å ha rykket fra hovedfeltet på den 12. brosteinssektoren mellom Auchy-lez-Orchies og Bersée. Inne på velodromen i Roubaix spurtslo han den eneste gjenværende rytteren fra bruddet, den sveitsiske mesteren Silvan Dillier fra AG2R La Mondiale. 57 sekunder senere fullførte Niki Terpstra fra Quick-Step Floors på en tredjeplass.

På kvelden samme dagen ble det kjent at den belgiske rytteren Michael Goolaerts som fikk hjertestans under rittet, omkom på sykehus i Lille.

## Lag og ryttere

## Resultater

## Referanser


## Eksterne lenker
* 
*
Baskerland rundt 2018

**Baskerland rundt 2018** var den 58. utgaven av sykkelrittet Baskerland rundt. Det ble arrangert fra 2. til 7. april 2018.

Sloveneren Primož Roglič vant sammenlagt.

## Lag og ryttere

## Etappene

### 1. etappe

### 2. etappe

### 3. etappe

### 4. etappe

### 5. etappe

### 6. etappe

## Resultater

## Referanser


## Eksterne lenker
* 
*
Mokgweetsi Masisi

**Mokgweetsi Eric Keabetswe Masisi** (født 1962) er en botswansk politiker som fra 1. april 2018 til 25. oktober 2024 var landets president. Masisi var før dette statsråd og medlem av parlamentet siden 2009.

Masisi har vært lærer på videregående skole og arbeidet for UNICEF i Botswana. Han har vært skuespiller og hatt roller i en rekke B-filmer i Sør-Afrika. Hans far Edison Setlhomo Masisi som døde i 2003 var medlem av parlamentet og en nær medarbeider av Botswanas første president, Seretse Khama.

## Referanser


## Eksterne lenker
*
Monte San Valentín

**Monte San Valentín** eller **Cerro San Valentín** er et fjell i Chile.   Det ligger i regionen Aysén i den sydlige delen av landet,  km sør for hovedstaden Santiago de Chile. Toppen på Monte San Valentín er  meter over havet.

Terrenget rundt Monte San Valentín er i all hovedsak svært kupert og fjellet er det høyeste punktet i regionen. Området rundt Monte San Valentín er så godt som ubefolket, med mindre enn to innbyggere per kvadratkilometer..

Området rundt Monte San Valentín består i stor grad av gressletter.  Gjennomsnittstemeperaturen i for et år er 0&nbsp;°C. Den varmeste måneden er januar, da middeltemperaturen ligger på 6&nbsp;°C, og den kaldeste er juli, med &minus;8&nbsp;°C. Gjennomsnittlig årsnedbør er  millimeter. Den våteste måneden er mai, med i snitt  mm nedbør, og den tørreste er mars med 62&nbsp;mm nedbør.

## Referanser




## Eksterne lenker
*
August Rei

**August Rei**, født 22. mars 1886 i Pilistvere i daværende Guvernementet Livland, død 29. mars 1963 i Stockholm, var en estisk jurist, politiker og diplomat. Han var Estlands rikseldste (stats- og regjeringssjef) fra 4. desember 1928 til 9. juli 1929 og statsminister med presidentens oppdrag i den estiske regjeringen i eksil fra 9. januar 1945 og fram til sin død.

## Liv og virke
### Bakgrunn
Rei tok gymnaset i Tartu og Novgorod. Årene 1904–1905 samt 1907–1911 studerte han jus ved St. Petersburgs universitet og deltok i 1905-revolusjonen. I 1906 var han selv redaktør for undergrunnstidsskriftet *Sotsiaaldemokraat* (Sosialdemokraten) i Tallinn.

Under første verdenskrig tjenestegjorde Rei som artillerioffiser i St Petersburg.

### Det selvstendige Estland
Han tilhørte de estiske arméenhetene i St. Petersburg som i mars 1917, på initiativ av estiske politikere fikk samle de estiske soldatene i egne enheter. Mellom 1917 og 1919 var Rei atter sjefredaktør for  *Sotsiaaldemokraat* og nesten samtidig (1918–1919) var han arbeids- og sosialminister, visestatsminister samt assisterende utdanningsminister i den provisoriske regjeringen. Deretter (1919–1920 var han ordfører i "Asutava Kogu" (det estiske konstituerende parlament).

Rei ledet selv den delegasjon som forhandlet om grensedragningen mellom Estland og Latvia og han var selv parlamentspresident 1925–1926. Mellom 1927 og 1928 var han sjefredaktør for tidsskriftet *Rahva Sõna* (Folkets stemme). Rei var utenriksminister 1932–1933 og assisterende utenriksminister 1936–1937. Fram til 1936 jobbet han også som advokat og han ble utnevnt til juridisk æresdoktor ved Tartu universitet.

Mellom årene 1938 og 1940 var han Estlands sendemann i Sovjetunionen. 
### Etter selvstendighetsårene
I 1940 flyktet han fra Sovjetunionen til Sverige via Riga. Under årene i Sverige var Rei medlem av den estiske regjeringen i eksil, fra 31. desember 1944 til 9. januar 1945 som utenriksminister og fra 9. januar 1945 fram til sin død som statsminister med presidentens oppdrag. 

Rei har selv skrevet og oversatt sosialistiske bøker og utgitt sine memoarer. Han var i hele sitt liv kulturelt interessert. Under største delen av tiden i Sverige bodde Rei med sin familie i Bromma og han ble gravlagt på Bromma kirkegård.

Den 27. august 2006 ble han og hans hustru ombegravet på Skogskirkegården i Tallinn.

## Referanser


## Kilder
* ''Estonian Government-in-Exile: a controversial project of state continuation'' by Vahur Made
* A biography of August Rei
Samuel Beal

**Samuel Beal** (født 27. november 1825, i Devonport i Devon, død 20. august 1889 i Greens Norton, Northamptonshire) var en orientalsk lærd, og den første engelskmann som oversatte direkte fra kinesisk de tidlige nedtegnelser til buddhismen, og kastet slik lys over Indias historie.

Samuel Beal var utdannet ved Kingswood School og Devonport. Han tok sin avgangseksamen ved Trinity College, Cambridge i 1847. Han var sønn av en Wesleyansk minister, prest William Beal; og bror til  William Beal og Philip Beal som overlevde et skipshavari ved Kenn Reef utenfor Australia.

## Referanser
Li Hui (Tang-dynastiet)

**Li Hui** (李回) eller **Li Chan** (李躔), opprinnelig stilnavn **Zhaohui** (昭回), senere forandret til **Zhaodu** (昭度), formelt **hertug Wenyi av Longxi** (隴西文懿公), var en embedsmann i det  kinesiske dynastiet Tang, og som var en kansler i regjeringstiden til keiser Wuzong av Tang.
Kristina Persson

**Inger Kristina Persson** (født 1945) er en svensk økonom og politiker (S). Hun var minister for strategi og fremtidsspørsmål samt nordisk samarbeid i Stefan Löfvens første regjering fra 2014 til 2016.

Persson er utdannet siviløkonom, og har blant annet arbeidet i Finansdepartementet, Institutet för framtidsstudier og som økonom i Tjänstemännens Centralorganisation.

Hun representerte Socialdemokraterna i Sveriges riksdag i 1991 og 1993-1995, og satt i Europaparlamentet fra januar til oktober 1995. Hun var landshøvding i Jämtlands län 1995-2001, og i perioden 2001-2007 visesjef for Sveriges Riksbank.

Persson tjenestegjorde i den nyopprettede statsrådposten for strategi og fremtidsspørsmål samt nordisk samarbeid fra oktober 2014 til mai 2016. Etter at hun gikk ut av regjeringen gikk hun tilbake til å være leder for tenketanken Global Utmaning, som hun grunnla i 2005.

## Referanser

 
 

 


## Eksterne lenker
* 
*
Lotte Reinigers filmografi

**Lotte Reinigers filmografi** omfatter både filmer der den tyske filmskaperen Lotte Reiniger var designer, regissør og animatør – og filmer der hun var medregissør eller bidro med animasjonssekvenser og spesialeffekter; var statist eller kommentator. Reinigers egne filmer var i hovedsak kortfilmer med hennes håndklippede silhuettfigurer filmet i en stop-motion-teknikk mot hvit eller farget bakgrunn med eller uten papir-kulisser.

Lotte Reiniger (1899–1981) var en tysk pionér innen animasjonsfilm. Hun regisserte også spillefilmer, som én av bare tre kvinner i Weimartiden, men spesialiserte seg på korte animasjonsfilmer med silhuettfigurer, og laget rundt 60 slike silhuettfilmer. Av disse er 11 regnet som tapt, og 50 er bevart. Av disse 50, som hun hadde kunstnerisk ansvar for, ble 11 laget før lydfilmen kom. I tillegg medvirket hun til rundt sju stumfilmer og ni lydfilmer, i hovedsak med silhuettsekvenser. Det finnes også dokumentasjon på at hun var involvert i flere filmprosjekter som aldri ble produsert, eller bare kom til idéstadiet.

På tidlig 1900-tall ble korte animasjonsfilmer brukt som «oppvarming» av publikum under kinoforestillinger, før forestillingens spillefilm ble vist. De fleste av Reinigers korte silhuettfilmer ble vist på denne måten, som ren underholdning. Hun laget også, på oppdrag, reklamefilmer og opplysningsfilmer som også ble vist under kinoforestillinger; pausefilmer til teaterforestillinger og TV-filmer for barn.

Tegne- og animasjonsfilmers popularitet var på høyden tidlig i 1920-årene, men mange animasjonsfilmskapere opplevde at deres filmer ble sett på som mindre verdt enn realfilmer. Reiniger, derimot, måtte ofte argumentere mot distributører som anså hennes filmer for å være kunst, og derfor ikke ville appellere til et kinopublikum. Når filmene hennes ble omtalt av filmkritikere, fikk de overveiende god kritikk.

## Reiniger som regissør og animatør

Det er en del uoverensstemmelser mellom kildenes filmografier, spesielt når det gjelder årstall, men også når det gjelder filmtitler. Hvis uoverensstemmelsene er store, er informasjon fra begge/alle filmografiene satt inn i tabellens kommentarfelt, med henvisning til kilden.

Reinigers mann, Carl Koch, var medarbeider på så å si alle filmene hennes. Det er derfor kommentert i tabellen bare de gangene han *ikke* deltar i produksjonen.

## Reiniger som bidragsyter (spesialeffekter, animasjonssekvenser o.a.)

## Reiniger som skuespiller

## Filmer om Lotte Reiniger

## Referanser og noter


## Kilder med filmografier

*
* 
* 
* 
* 

## Eksterne lenker
*
Cho Young-jae

**Cho Young-jae** (født 6. juni 1985) er en sørkoreansk kjelkehockeyspiller. Han har en paralympisk bronsemedalje i kjelkehockey for Sør-Korea, og to VM-medaljer. 

Han har også konkurrert i rullestolbasketball, rullestolrugby og rullestolfekting på nasjonalt nivå i Sør-Korea. 

## Bakgrunn
Chos funksjonshemming skyldes en medisinsk feilbehandling, der han fikk redusert styrke i leggmusklene da han skulle operere en svulst. Han begynte med kjelkehockey i 2006. 

## Idrettskarriere
Cho deltok i VM i kjelkehockey 2009, der Sør-Korea kom på fjerdeplass. Året deltok han i Paralympiske vinterleker 2010, der Sør-Korea kom på sjetteplass. Han deltok på Sør-Korea lag som kom på andreplass i VM i kjelkehockey 2012, der tapte 1-5 mot USA i finalen. 

I VM i kjelkehockey 2013 kom de på sjuendeplass, og de kom på samme plass i kjelkehockey under Paralympiske vinterleker 2014.  

I VM i kjelkehockey 2017 fikk Sør-Korea bronse, etter at de slo Norge 3-2 i bronsefinalen. I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.

## Referanser


## Eksterne lenker
* Profil hos Pyeongchang 2018  (PL 2018)
Vasstøvannet

**Vasstøvannet** er en innsjø i nedre del av Gjerstadvassdraget i Agder. Skrivemåten *Vadstøvannet* brukes også, men er ikke offisielt vedtatt. Vannet får tilsig vesentlig fra nord og øst, og har utløp mot vest gjennom Stifoss til Brøbøvann i Søndeled. Både ved innløpet av Svartelva på østsiden, og ved utløpet i Stifoss ligger henholdsvis Eikeland Verk kraftverk og Stifoss kraftverk. Fossekraften var tidligere grunnlag for både tresliperi og jernverk.

## Referanser
Martin Buch

**Martin Buch** (født 4. november 1968 i Kongens Lyngby) er en dansk skuespiller, utdannet på skuespillerskolen ved Aarhus Teater i 1996. Han har spilt på  Københavnske teatre, samt medvirket i flere filmer. 

## Referanser


## Eksterne lenker
*
Månedsoffiser

En **månedsoffiser** var på 16-, 17- og 1800-tallet en offiser av reserven i den danske-norske flåte.

Månedsoffiserer ble antatt i krigs- eller krisetid, og mens de faste offiserer var på årskontrakt, gjorde månedsoffiserer tjeneste på månedsbasis. De fleste månedsoffiserer var *månedsløytnanter*, men det fantes også månedsoffiserer med høyere charge, såsom *månedskapteiner*.

## Månedsløytnanter
* Peter Sivers, 1700–01 (under den store nordiske krig)
* Frederik Christopher Lütken, 1716–19 (under den store nordiske krig)
* Oluf Budde, 1710
* Anthonius Krieger, 1794 
* Andreas Christian Cederfeld de Simonsen, 1801 (under Englandskrigene)
* Christian Christopher Zahrtmann, 1808 (under Napoleonskrigene) - utlånt til den franske flåte
* Christen Frederik Klinck, til 1809 (under Napoleonskrigene)

## Månedskapteiner
* Peter Besemacher, 1676 (under den skånske krig) - med kommandørkapteins bestalling
* Caspar von Wessel, 1715 (under den store nordiske krig)

## Referanser
Den Sterke Mand

***Den Sterke Mand*** (originaltittel: *The Strong Man*, er en amerikansk stumfilmkomedie fra 1926 regissert av Frank Capra, og med Harry Langdon i hovedrollen.

## Handling
Paul Bergot er en emigrant fra Belgia til USA som har forelsket seg i Mary Brown (spilt av Priscilla Bonner) en blind kvinne. De ble først kjent med hverandre når Paul kjempet i Europa under første verdenskrig, og de begynte å skrive brev til hverandre.

Mary sendte til og med Paul et fotografi av seg selv. Etter at han kommer hjem fra krigen ønsker Paul å møte Mary, og bli bedre kjent med henne. Samtidig, ved en tilfeldig, redder Paul hjem-byen hennes fra noen kjeltringer.

## Rolleliste
* Harry Langdon som Paul Bergot
* Priscilla Bonner som Mary Brown
* Gertrude Astor som Lily.
* William V. Mong som Parson Brown / Holy Joe
* Robert McKim som Mike McDevitt

## Referanser


## Eksterne lenker
*
Helmuth Steffens

**Helmuth Steffens** (født 27. november 1916, død 23. april 2000) var en norsk idrettsleder, kjent som oppmann (lagleder) for Vålerenga Fotball fra 1946 til 1965.

Steffens var klubbens altmuligmann i etterkrigsårene, men mest kjent er han for rollen som merkevarebygger. Han bygde opp historien om laget som «bohemene», og foret avisene med myter om laget. Han opererte under prinsippet om at «all PR er god PR», og han var kjent for sine stunt for å få medieomtale. Før en kamp mot Sandefjord Ballklubb uttalte han at «vi slår dem til hvalbiff», og fikk levert hvalbiffer til hver og en av Sandefjordspillerne i garderoben før kampen. Ved en senere anledning gikk den svært flyredde Steffens ut i avisene og lovet å ta helikopter til neste kamp dersom Vålerenga tapte neste kamp, og etter at det skjedde landet han i helikopter midt på Bislett stadion, til store overskrifter i avisene.

Utenfor fotballen var han selvstendig næringsdrivende, og eide firmaet A/S Restaurantvaskeriet. Jobbsituasjonen gjorde at han kunne ofre mye tid på fotballen i en tid alle var amatører, og Vålerengas fremgang disse årene ble derfor i stor grad knyttet til den svært synlige personen Steffens. Han gav seg som oppmann etter 1965-sesongen, da klubben tok sitt første seriegull. Dette året stod også VIFs nye klubbhus på Valle klart, og Steffens ble valgt til klubbens femte æresmedlem.

## Referanser
Somapura mahavihāra

**Somapura mahavihāra** (bengali: সোমপুর মহাবিহার, *Shompur mōhabihar*) i Paharpur, Badalgachhi Upazila, Naogaondistriktet, Bangladesh er blant de best kjente  buddhistiske viharaer på det indiske subkontinent og er en av de aller viktigste arkeologiske steder i landet. Det ble utnevnt av UNESCO som en del av verdensarven i 1985. Det er datert fra en lignende tidsperiode som det nærliggende Halud Vihara og Sitakot Vihara i Nawabganj Upazila i Dinajpurdistriktet.

## Referanser
Liste over Slovenias statsoverhoder

Under følger en liste over Slovenias statsoverhoder:

## Folkerepublikken Slovenia 1946 – 1963 / Den sosialistiske republikken Slovenia 1963 – 1990

## Republikken Slovenia 1990 –

## Kilder
*
*
*
*
Hvidsten Kro

**Hvidsten Kro** er en kongelig privilegert kro  som stammer fra 1634, da den første kroen ble bygget ved landeveien mellom Randers og Mariager i Hvidsten nær Spentrup. Den er en av landets historiske landemerker.

## Historie
Hvidsten Kro ble bygget i 1634 ved den gamle Mariagerlandevej, i kirkebyen Hald.
Da man senere rettet veien, så den nye veien kom til å passere Hvidsten, flyttet kroen med.

Dikterpresten Steen Steensen Blicher har bodd i det nærliggende Spentrup, og en gammel løe fra prestegården ble flyttet til kroen og er bevart der. Den gang som nå serveres danske lokale retter på kroen. Spesialiteten er «recepten», som består av spekesild, fleskeeggekake servert i panne. Kokt kjøtt med årstidens grønnsaker, fleskestek og hjemmelaget medisterpølse med rødkål, saus og poteter og koldtbord med hjemmelaget pålegg og ost.

Det er forrige århundres kropar Marius og Gudrun Fiil som har preget kroen, hvor Marius ble født i 1893. Gudrun med sin «resept» og Marius med sitt oppkjøp av gamle saker og ting. Disse er stilt ut i de mange bygninger som omgir den opprinnelige kroen.

I 1930 var kroens beboere, familien Fiil, med Marius Fiils 72-årige far med krodrift som erhverv og fem barn samt en dreng, en tjenestepike og bestyrer.

Kroen var i et års tid under andre verdenskrig hjemsted for kroeier Marius Fiils Hvidstengruppe, inntil gruppen med atskillige medlemmer av familien Fiil ble arrestert av Gestapo.

Fiil-familien holdt 100 års jubileum i 1984. Gudrun døde i 1972, men kroen føres videre i hennes ånd og drives i dag av Christina og Søren Fiil.

Bygningene, krobygningen, den tidligere stall (1790) og beboelseshusene, ble fredet i 1987.

## Trivia
* I 1984 utga Danmarks postvesen et frimerke med Hvidsten Kro som motiv.
* Lars Lilholt har skrevet en sang om Hvidsten Kro.
* Den danske drama-film fra 2012 *Hvidsten Gruppen* ble tatt opp omkring Hvidsten Kro.

## Referanser


## Eksterne lenker
*
* Purhusnet
* Kulturarvsstyrelsen om Hvidsten Kro
Christian August av Anhalt-Zerbst

**Christian August** (født 29. november 1690 i Dornburg, død 16. mars 1747 i Zerbst) var fyrste av Anhalt-Dornburg, fra 1742 av hele Anhalt-Zerbst. Han var far til Sophie Auguste Frederikke (1729–1796) som ble keiserinne Katarina II av Russland (1762–1796).

## Liv og virke
### Bakgrunn
Christian August var tredje sønn av Johann Ludwig I av Anhalt-Zerbst (1656–1704) og Christine Eleonore von Zeutsch (1666–1699). Den 8. november 1727 giftet han seg i Fecheln (Vechelde) med Johanna Elisabeth av Slesvig-Holsten-Gottorp, datter av fyrstbiskop Christian August og Albertine Friederike av Baden-Durlach (1682–1755).

### Offiser
Den 22. januar 1729 ble han kommandant på slottet i Stettin, etter at han den 24. mai 1725 i Stettin var blitt gjort til ridder av Den sorte ørns orden (*Schwarzer Adlerorden*). Christian August ble 28. mai 1732 gjort til generalløytnant og den 8. april 1741 til general i infanteriet. Den 5. juni det samme år ble han utnevnt til guvernør av Stettin. Den 16. mai 1742 gjorde kong Fredrik II av Preussen ham til  generalfeltmarskalk.

### Fyrste av Anhalt-Zerbst
Etter at den regjerende fyrste Johann August av Anhalt-Zerbst (1677–1742) døde i november 1742, ble han sammen med storebroren Johan Ludwig II (1688–1746), regjerende fyrste av Anhalt-Zerbst. Christian August forble i Stettin og det var broren tom tok seg av regjeringsarbeidet. Broren døde fire år etter, ugift og barnløs. Dermed måtte Christian August forlate Stettin og dra til Zerbst, der han regjerte i fire måneder til han selv døde.

Christian August døde den 16. mars 1747 i Zerbst, hvoretter han den 24. mars år ble begravet i fyrstegraven ved Zerbst slott (etter 1948 flyttet til Bartholomeuskirken).

## Barn
* Sophie Auguste Frederike (1729–1796) (keiserinne Katarina II av Russland 1762–1796)
* Wilhelm Christian Friedrich (1730–1742)
* Friedrich August (1734–1793), fyrste av Anhalt-Zerbst (1747–1793)
* Auguste Christine Charlotte (1736)
* Elisabeth Ulrike (1742-1745)

## Referanser


## Kilder
Narcissus-kvartalet

**Narcissus-kvartalet** er et kvartal i den sørlige delen av Gamla stan i Stockholm. Kvartalet er omgitt av Södra Bankogränd i nord, Skeppsbron i øst, Norra Dryckesgränd i sør og Järntorgsgatan i vest. Kvartalet består i dag av to eiendommer: Narcissus 1 og 4.

## Navnet
Nesten samtlige navn på kvartaler i Gamla stan ble til på slutten av 1600-tallet og er oppkalt etter begreper (først og fremst guder) fra den greske og romerske mytologien. Narcissus er det latiniserte navnet for Narkissos som i den greske mytologien var en vakker yngling. Han ble dømt til å forelske seg i sitt eget speilbilde etter ikke å ha besvart den unge piken Ekhos kjærlighet.

## Kvartalet

Kvartalet Narcissus er det nordligste av tre langsmale kvartaler som ligger lengst i sør i Gamla stan. Sør for Narcissus ligger kvartalene Cadmus og Achilles. Narcissus bestod opprinnelig av tre eiendommer, der nummer 2 og 3 ble slått sammen og ble til nummer 4.

I Narcissus 1 (Skeppsbron 44) ble det i 1622 oppført en firetasjes bygning for *brukspatron* Antoni Boijs. Allerede på 1840-tallet etablerte restauranten Zum Franziskaner seg i husets første etasje. Stedet var skiltet som *«Bierhalle»* og man serverte *«äkta tyskt Bier från München»*. I 1909–1910 ble denne bygningen erstattet av et nytt forretningsbygg i seks etasjer pluss loftsetasje med kontorlokaler for rederier og skipsagenter. Byggherre var direktør Carl Smith og arkitekt var Fredrik Dahlberg. I første etasje flyttet Zum Franziskaner inn igjen.

Huset i kvartalets nordvestre hjørne, det nåværende Narcissus 4 (tidligere 3), finnes avbildet på Jean Le Pautres kobberstikk etter en tegning av Erik Dahlbergh fra Karl X Gustavs begravelsesprosesjon i Stockholm i 1660. Bygningen gjengis der i noe idealisert form, men den to vindusakser brede midtrisalitten mot Järntorget kan gjenkjennes.

Fra midten av 1600-tallet til midten 1700-tallet fantes her apoteket «Engelen» som ble drevet av Christopher Molitor den eldste og hans slekt i over 100 år. I 1832 åpnet rittmester Leonard Groll sin første forretning for arbeidsfolk, under navnet «L.Grolls Lärftshandel» i husets første etasje. Forretningen *Grolls arbetskläder* fantes på denne adressen til langt inn på 1980-tallet, da lokalene ble bygd om til restaurantvirksomhet.

## Bilder

Skeppsbron 44 och 46, 1907.jpg|Cadmus 1 (Skeppsbron 46) og gamle Narcissus 1 (t.h.), 1907.
Skeppsbron 42, 44 och 46, 1959.jpg|Narcissus 1 (Skeppsbron 44) i midten, 1959.
Kopparstick av Dahlberg från Karl X Gustavs begravning i Stockholm Medusa 4 Järntorget.jpg|Narcissus 3 (til venstre) og Medusa 4, 1660.
Järntorget Medusa 4, 1902.jpg|Narcissus 3 med *L. Grolls arbetskläder*, 1902.
Järntorgsgatan, Narcissus 3, 1952.jpg|Narcissus 4 (tidl. 3) med *L. Grolls arbetskläder*, 1952.


## Referanser


## Litteratur
*
*

## Eksterne lenker
*
Choi Kwang-hyouk

**Choi Kwang-hyouk** (født 15. mars 1987 i Nord-Korea) er en kjelkehockeyspiller som representerer Sør-Korea. Han har en paralympisk bronsemedalje i kjelkehockey for Sør-Korea, og en VM-bronsemedalje. 

## Bakgrunn
Chois funksjonshemming skyldes en ulykke i Nord-Korea i 2000, der han måtte amputere venstre fot etter at han falt av et tog. Han måtte livnære seg selv fra han var åtte år gammel, fordi familien var fattig, men fikk hjelp av en onkel til å rømme til Sør-Korea. Han ble gjenforent med faren, men han endte på barnehjem, og senere i kommunal bolig for nordkoreanske avhoppere. Han fikk etterhvert egen bolig, og ble gjenforent med moren gjennom et TV-program. Han begynte med kjelkehockey i 2014, og debuterte på det sørkoreanske landslaget i 2016. 

## Idrettskarriere
Choi deltok i VM i kjelkehockey 2017, der Sør-Korea fikk bronse, etter at de slo Norge 3-2 i bronsefinalen. I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.

## Referanser


## Eksterne lenker
* Profil hos Pyeongchang 2018  (PL 2018)
Han Min-su

**Han Min-su** (født 3. juni 1970) er en sørkoreansk kjelkehockeyspiller. Han har en paralympisk bronsemedalje i kjelkehockey for Sør-Korea, og to VM-medaljer. 

## Bakgrunn
Hans har hatt leddgikt i begge beina siden han var to år gammel, og da han var 30 år gammel fikk han diagnosen osteomyelitt. Som følge av dette måtte han amputere venstre fot under kneet. Han begynte med kjelkehockey i 2000, og spilte da i Sør-Koreas første kjelkehockeyklubb, Yonsei Eagles. Han debuterte på det sørkoreanske landslaget i 2006. 

## Idrettskarriere
Cho deltok i VM i kjelkehockey 2009, der Sør-Korea kom på fjerdeplass. Året deltok han i Paralympiske vinterleker 2010, der Sør-Korea kom på sjetteplass. Han deltok på Sør-Korea lag som kom på andreplass i VM i kjelkehockey 2012, der tapte 1-5 mot USA i finalen. 

I VM i kjelkehockey 2013 kom de på sjuendeplass, og de kom på samme plass i kjelkehockey under Paralympiske vinterleker 2014.  

I VM i kjelkehockey 2017 fikk Sør-Korea bronse, etter at de slo Norge 3-2 i bronsefinalen. I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.

## Referanser


## Eksterne lenker
* Profil hos Pyeongchang 2018  (PL 2018)
Norsk Front (emigrantorganisasjon)

**Norsk Front** var en organisasjon som ble dannet av norske flyktninger under andre verdenskrig i Sverige. Formålet med organisasjonen var å drive geriljavirksomhet i Norge. Organsiasjonen ble formelt stiftet i Stockholm.

## Referanser

*

*
Hvidsten

**Hvidsten** er en liten landsby i Østjylland i Danmark. Den ligger i Randers kommune, Region Midtjylland.

Hvidsten nevnes første gang i det 14. århundre, og i det 17. århundre besto landsbyen av ti gårder. Den ligger mellom Gassum og Spentrup og er i dag først og fremst kjent for Hvidsten Kro som var base for motstandsgruppen Hvidstengruppen under okkupasjonen i andre verdenskrig. Kroeier Marius Fiil var leder av denne gruppen som var en av de mest betydningsfulle i arbeidet med å ta imot våpen og sprengstoff som var sluppet ned i fallskjerm fra engelske fly. Han ble sammen med syv andre motstandsfolk henrettet av okkupasjonsmakten 29. juni 1944.

## Eksterne lenker
*Hvidsten-net.dk
Grinikvartetten

**Grinikvartetten** oppsto i brakke 9, rom 8 i Grini fangeleir under den tyske okkupasjonen av Norge 1940-45. Medlemmer var Otto Nielsen, Einar Linderud, Kristian Sundsbø, Johnny Gilland og Gunnar Bratlie. Alf Erikstad kom inn som medlem etter at Linderud i august 1944 ble overført til Akershus festning. Gruppa var aktive stemningsskapere i fangeleiren, der høydepunktet nok var julekabareten i 1944. På og bak scenen deltok også en rekke andre fanger med bakgrunn fra norsk kunst- og kulturliv, som skuespilleren Jack Fjeldstad, sangeren Johannes Berg-Hansen, jazztrompetisten Rowland Greenberg, fiolinisten Gunnar Knudsen, trekkspilleren Kåre Korneliussen, radiomannen Julius Hougen, forfatteren og dramatikeren Lars Berg og professor Anatol Heintz. I løpet av julehelga ble det framført forestillinger to-tre ganger daglig for til sammen rundt 5000 fanger.

I juni 1945 stilte Grinikvartetten opp på revyscenen Chat Noir i «Smilet på Grini» med undertittelen «Fangenes kabaret» sammen med blant andre Gunnar Knudsen, Johannes Berg-Hansen og pianisten Robert Riefling. Inntektene gikk til «ubemidlede frigitte fanger». I juli var de tilbake sammen med en rekke norske scenekunstnere i «Midnattskabaret til inntekt for politiske norske Tysklandsfanger og deres etterlatte». Gruppen var aktive i alle fall ut året 1945. Ut fra et foto i Aftenposten ser kvartetten ut til å ha hatt opptil 8 medlemmer.

En sentral del av Grinikvartettens repertoar var nyskrevne sanger av Otto Nielsen. Noen av disse ble gitt ut på singelplater høsten 1945 og seinere i ulike samlinger av musikk fra okkupasjonsårene.

## Diskografi
* Otto Nielsen og Grinikvartetten: *[[Det har vi]]* / *[[Grinimarsjen]]* (singel 1945, Musica Telefunken ‎A 8430) 
* Grinikvartetten / Alf Erikstad: *[[Hun kommer mot deg]]* / *[[Kjære Lille Torild|Lille Toril]]* (singel 1945, Musica Telefunken ‎A 8431) 

## Referanser
Georg Ludwig av Slesvig-Holsten-Gottorp

**Georg Ludwig** (født 16. mars 1719, død 7. september 1763) var generalløytnant i den prøyssiske armé og keiserlig russisk generalfeltmarskalk.

Han var yngste sønn av Albertine Friederike av Baden-Durlach og fyrstbiskop Christian August av Slesvig-Holsten-Gottorp. I 1741 gikk han frivillig i prøyssisk tjeneste og ble utnevnt til generalmajor i 1744. I Syvårskrigen gjorde han tjeneste under feltmarskalk Hans von Lehwaldt (1685–1768) hvor han ble forfremmet til generalløytnant. I 1760 kjempet han i slaget ved Torgau hvoretter han ble avskjediget av Friedrich II for å ha vært for langsom. Heretter tjente han sin slektning, Peter III av Russland og ble utnevnt til feltmarskalk 21. februar 1762. Samme år måtte han forlate Russland for en stilling som stattholder i Holsten. 

## Ekteskap
I 1750 hadde han giftet seg med Sophie Charlotte av Slesvig-Holsten-Sønderborg-Beck, datter av den titulære hertug Frederik Vilhelm II av Slesvig-Holsten-Sønderborg-Beck (1687–1749). Hun døde den 7. august 1763, mens Georg Ludwig døde på dagen for hennes bisettelse. De ble begge gravlagt i klosterkirken i Bordesholm. Georg Ludwig og Sophie Charlotte ble stamforeldre til det oldenborgske hertughus.

## Barn
* Friedrich (1751–1752)
* Wilhelm August (1753–1772)
* Peter (1755–1829), senere storhertug av Oldenburg

## Referanser
Framtida.no

**Framtida.no** er en nynorsk nyhets- og debattavis med unge som målgruppe. Ansvarlig redaktør er Espen Udland (fra 2010). Svein Olav B. Langåker gikk av som redaktør 31. desember 2021. Andrea Rygg Nøttveit er tilsatt som ny redaktør.

Nettstedet ble startet i 1. september 2010 som et samarbeid mellom ABC Startsida, Landssamanslutninga av nynorskkommunar, Landslaget for lokalaviser, Magasinett, Pirion og Mot til å meina, og fikk støtte fra Kulturdepartementet de første åra som en del av det målpolitiske arbeidet. Et viktig mål med nettavisa er å styrke nynorsken. Ellers skal Framtida.no være en viktig arena for engasjementet til unge og se nyheter fra en ung synsvinkel. Nettstedet er redigert på nynorsk. Flere lokalaviser, Magasinett og Dag og Tid leverer stoff, men det er mest egenproduserte artikler. I tillegg er det lagt opp til aktivitet fra brukerne.

I løpet av 2021 var over 880.000 brukere innom Framtida.no. I 2016 var tallet 485&nbsp;000.

Språkfakta 2015 kaller Framtida.no den viktigste tilveksten til nynorsk nettjournalistikk etter 2000.

## Priser og utmerkelser
Framtida.no ved redaktør Svein Olav B. Langåker fikk 3. februar 2018 tildelt hederlig omtale av Haugesund journalistlag for en artikkelserie om sang i skolen.

Framtida.no fikk Målprisen 2018 av Hordaland Mållag 17. mars 2018.

Framtida.no fikk Målprisen 2020 av Stord kommune 4. juni 2021.

## Referanser


## Eksterne lenker
* 
*
Sør-Arabia-protektoratet

**Sør-Arabia-protektoratet** var et britisk protektorat sør på Den arabiske halvøy. Det eksisterte fra januar 1963 til 1967 da området ble til den selvstendige Folkerepublikken Sør-Jemen. Sør-Arabia-protektoratet ble dannet av de fire statene som ikke sluttet seg til Den sørarabiske føderasjon, det vil si sultanatene Øvre Yafa, Kathiri, Qishn og Sokotra samt Shihr og Mukalla. Britenes høykommissær for Sør-Arabia-protektoratet var samtidig Adens guvernør.

## Referanser
Verdens autismedag

**Verdens autismedag**, offisielt kalt **FN-dagen for bevissthet rundt autisme**, er en internasjonalt anerkjent FN-dag som markeres 2. april hvert år for å øke bevisstheten rundt autisme og autismespekterdiagnoser. Dagen ble vedtatt i 2007 og markert første gang i 2008. Hvert år markeres dagen i FN sitt hovedkontor i New York, samtidig som FNs medlemsland oppfordres til å gjøre egne tiltak for å øke bevisstheten rundt autisme. Flere foreninger og organisasjoner har også innført egne markeringer den 2. april. Verdens autismedag assosieres av flere med fargen blått og en av de mest kjente markeringene er «Light It Up Blue» kampanjen hvor kjente byggverk lyses opp med blått lys for å markere sin støtte til autismedagen. Eksempler på kjente landemerker som har deltatt i «Light It Up Blue» kampanjen er Giza-pyramiden, Operahuset i Sydney, Empire State Building og Det hvite hus.

## Årlig tema
De siste årene har hver autismedag fokusert på et bestemt tema fastsatt av FN.
* 2013: «Celebrating the Ability Within the Disability of Autism»
* 2014: «Opening Doors to Inclusive Education»
* 2015: «Employment: The Autism Advantage»
* 2016: «Autism and the 2030 Agenda: Inclusion and Neurodiversity»
* 2017: «Toward Autonomy and Self-Determination»
* 2018: «Empowering women and girls with autism»
* 2019: «Assistive Technologies, Active Participation»
* 2020: «The Transition to Adulthood»

## Se også
* Liste over FN-dager

## Referanser


## Eksterne lenker
* 
*  World Autism Awareness Day, via FN
* FN-dagen for bevissthet rundt autisme , via FN-sambandet
Albertine Friederike av Baden-Durlach

**Albertine Friederike** (også **Albertina**, født 3. juli 1682, død 22. desember 1755) var en tysk prinsesse, mor til den senere svenske konge Adolf Frederik.

Hun var datter av markgrev Friedrich Magnus av Baden-Durlach (1647–1709) og Auguste Marie av Slesvig-Holsten-Gottorp. Den 2. september 1704 giftet hun seg i Eutin med fyrstbiskop  i Lübeck, Christian August av Slesvig-Holsten-Gottorp. Hun døde den 22. desember 1755, og ble begravet i Lübeck domkirke. 

## Barn
# Hedwig Sophie (1705–1764), abbedisse i Herford
# Carl August (1706–1727), fyrstbiskop av Lübeck
# Frederikke Amalie (1708–1731), kanonisse i Quedlinburg
# Anne (1709–1758), gift med Wilhelm av Sachsen-Gotha-Altenburg (1701–1771)
# Adolf Frederik, konge av Sverige
# Frederik August (1711–1785), hertug av Oldenburg
# Johanna Elisabeth (1712–1760), gift med Christian August av Anhalt-Zerbst (1690–1747)
# Frederikke Sophie (– 1713)
# Wilhelm Christian (1716–1719)
# Frederik Conrad (–1718)
# Georg Ludwig (1719–1763), gift med Sophie Charlotte av Slesvig-Holsten-Sønderborg-Beck (1722–1763)

## Referanser
Den sørarabiske føderasjon

**Den sørarabiske føderasjon** (arabisk اتحاد الجنوب العربي, *Ittiḥād al-Janūb al-‘Arabī*, engelsk: *Federation of South Arabia*) var en sammenslutning av britiske protektorater sør på Den arabiske halvøy, i det som senere ble til Sør-Jemen og deretter en del av det forente Jemen. Føderasjonen eksisterte fra 1962 til 1967.

## Historie

Føderasjonen ble opprettet 4. april 1962 og hadde da 15 medlemsstater, alle tidligere en del av Føderasjonen av sørarabiske emirater. Føderasjonen fikk ytterligere to medlemmer: Staten Aden ble med 18. januar 1963 og i juni 1964 sluttet sultanatet Øvre Aulaqi seg til. Hovedstaden var al-Ittihad, vest for byen Aden. De fire statene som ikke sluttet seg til Den sørarabiske føderasjon, sultanatene Øvre Yafa, Kathiri, Qishn og Sokotra samt Shihr og Mukalla, ble fra januar 1963 samlet i Sør-Arabia-protektoratet.

Spørsmålet om Adens status og innflytelse var viktig. Planen om å innlemme Aden i føderasjonen var opprinnelig et forsøk på å demme opp for fagforeningsaktivismen i den strategisk viktige havnebyen. Aden gikk inn i føderasjonen med fortsatt status som kronkoloni og fikk rett til å tre ut av føderasjonen. Videre fikk Aden 24 av 85 medlemmer i føderasjonsforsamlingen og 4 av 14 regjeringsmedlemmer. Grunnlovsreform sto på dagsorden de følgende årene. Storbritannia inngikk en traktat med føderasjonen med sikte på selvstendighet. Den britiske regjeringen erklærte 1968 som året for selvstendighet.

Britene møtte økende motstand og føderasjonen var preget av opprør. I 1963 ble National Liberation Front (NLF)  dannet. Den var aktiv i føderasjonens ulike medlemsstater og i 1965 ble den regnet som en viktig maktfaktor. Andre grupper var også aktive i opprørskamp mot britene. Front for the Liberation of South Yemen (FLOSY) var støttet av Egypt, og var NLFs hovedrival i kampen om makten i et uavhengig Sør-Jemen. Konflikten i Nord-Jemen spilte også inn på situasjonen.

25. september 1965 opphevde britene føderasjonens grunnlov for å innføre direkte styre. Storbritannia bestemte seg for å trekke ut sine militære styrker og da denne prosessen var fullført gikk Den sørarabiske føderasjon i oppløsning. Den nasjonale frigjøringsfronten avsatte herskerne i medlemsstatene og erklærte landet selvstendig som Folkerepublikken Sør-Jemen den 30. november 1967.

## Medlemsstater
*Aden
*Alawi
*Aqrabi
*Audhali
*Beihan
*Dathina
*Dhala
*Fadhli
*Haushabi
*Lahej (Abdali)
*Nedre Aulaqi
*Nedre Yafa
*Maflahi
*Shaib
*sjeikdømmet Øvre Aulaqi
*sultanatet Øvre Aulaqi
*Wahidi Balhaf

## Referanser
The Green Umbrella

***The Green Umbrella*** er en norsk miniserie, som ble sendt på Skolefjernsynet på NRK. Regissør og produsent var Egil Eikvil. Manuset ble skrevet av Lewis Jones og Michael Smee. I hovedrollene ses Geoffrey Hinsliff og Vivian Lloyd. I birollene benyttet man amatører fra den britiske amatørteatergruppa «Oslo Dramatic Society». I tillegg til Norge ble serien sendt i Sverige, Danmark, Finland og Nederland. Handlingen utspiller seg i London.

Noen få scener ble innspilt på location i London. De øvrige opptakene ble foretatt i Centralfilms studio i Keysers gate i Oslo. 

## I rollene
*Geoffrey Hinsliff
*Vivian Lloyd

## Referanser
Romsdalsaksen

**Romsdalsaksen** er et foreslått alternativ til Møreaksen. Møreaksen anbefales av Statens vegvesen som ferjefri E39 mellom Ålesund og Molde. Romsdalsaksen foreslås å gå fra Vikebukt ved Tresfjorden via øya Sekken, via Nesjestranda og på en ny forbindelse over Fannefjorden.

Tilhengere av Romsdalsaksen argumenterer med at det er en miljøvennlig flat trasê i åpent landskap, og tilhengerne argumenterer med at det er rimeligere i både investering og levetidskostnader.

Mellom Vikebukt og Sekken foreslås en flytebru på 3,1 km. Fjorden er 450 meter dyp, for dypt for undersjøisk tunnel og for pilarer. 3100 m er for langt for hengebru så alternativet blir flytebru. Mellom Sekken foreslås flere alternativer med bruer eller tunneler.

Romsdalsaksen foreslår å legge E39 utenom Molde sentrum. Det argumenteres med at dette kan bidrag til et bedre miljø for byens innbyggere.

Romsdalsaksen AS ble stiftet 10. jan. 2017, har gjort 3.part vurderinger av kostnader og konsept, og har fått stor tilslutning blant befolkningen rundt Romsdalsfjorden. Spesielt i Vestnes, Rauma, Molde og på Nordmøre. Utover 2018 jobbes det med å få utarbeidet en sammfunnsnytteanalyse som ennå mer vil vise fortrinnene med Romsdalsaksen.

Norconsult gjorde i 2021 på oppdrag fra vegvesenet en ny gjennomgang av mulige fjordkryssinger med sammenligning av Møreaksen og Romsdalsaksen.
## Referanser


https://norgeskart.no/3/#!?project=seeiendom&layers=1004,1015,1014&zoom=9&lat=6975498.81&lon=100193.75&sok=Moldefjorden
Føderasjonen av sørarabiske emirater

**Føderasjonen av sørarabiske emirater** (arabisk: اتحاد إمارات الجنوب العربي‎, *Ittiḥād ʾImārāt al-Janūn al-ʿArabiyy*, engelsk: *Federation of Arab Emirates of the South*) var en sammenslutning av britiske protektorater sør på Den arabiske halvøy, i det som senere ble til Sør-Jemen og deretter en del av det forente Jemen. Føderasjonen eksisterte fra 1959 til 1962. Hovedstaden var al-Ittihad. Befolkningen var i 1960 oppgitt til .

## Historie
Fram til 1954 undertegnet Storbritannia traktater og andre avtaler med forskjellige ledere, sultaner, emirer, sjeiker og andre i Sør-Arabia. Det ble etablert protektorater som var samlet i det som ble kalt Aden-protektoratet, som igjen av praktiske grunner var inndelt i Vest-Aden-protektoratet (med 21 stater) og Øst-Aden-protektoratet (med seks stater).

Tidlig i 1950-årene begynte britene å fremme sterkere politisk samordning og i 1954 kom det første forslaget om dannelsen av en føderasjon. Mens det ikke lyktes å få med statene i  Øst-Aden-protektoratet, kom det formelt til en samling av statene i Vest-Aden-protektoratet. I kongeriket Jemen i nord, så imam Ahmad bin Yahya på føderasjonsbestrebelsene i sør som en mulig sunnidominerte trussel og ga støtte til opprør. En nasjonalistisk bevegelse, South Arabian League (SAL), med base i Fadhli og Lahej (Abdali), fikk støtte fra folk i Aden så vel som i protektoratene og sto også bak opprør.

Føderasjonen av sørarabiske emirater ble dannet 11. februar 1959 av seks stater i det britiske Vest-Aden-protektoratet. Audhali, Beihan, Dhala, Fadhli, Nedre Yafa og sjeikdømmet Øvre Aulaqi var med ved grunnleggelsen av den nye føderasjonen. Etter skifte av sultan, ble Lahej (Abdali) med senere i 1959. Aqrabi, Dathina og Nedre Aulaqi sluttet seg til i 1960 og Wahidi Balhaf i 1962.  Haushabi og Shaib sluttet seg til i 1963.

Den 11. februar 1959 ble det inngått en traktat om vennskap og beskyttelse med Storbritannia, som anerkjente føderasjonens rett til å utvikle seg fram til en friere stilling, men uten at selvstendighet ble nevnt. Føderasjonsmedlemmene forpliktet seg på sin side til å følge britenes råd.

Grunnloven inneholdt bestemmelser om en føderasjonsforsamling med et likt antall medlemmer fra hvert føderasjonsmedlem. Representantene var oppnevnte. En regjering bestående av herskerne i medlemsstatene ble dannet. De føderale militære styrkene, dannet i 1961, rådde over  mann. En ny hovedstad ble lagt til al-Ittihad, like utenfor kronkoloniens grense vest for byen Aden.

Føderasjonen ble ikke en effektiv enhet og situasjonen var ustabil. Den 4. april 1962 ble Føderasjonen av sørarabiske emirater omdannet til Den sørarabiske føderasjon, der kolonien Aden også ble med året etter grunnleggelsen.

## Medlemsstater
*Alawi 
*Aqrabi
*Audhali
*Beihan
*Dathina
*Dhala
*Fadhli
*Haushabi
*Lahej (Abdali)
*Nedre Aulaqi
*Nedre Yafa
*Maflahi
*Shaib
*sjeikdømmet Øvre Aulaqi
*Wahidi Balhaf

## Britiske høykommissærer
I perioden føderasjonen eksisterte hadde britene to høykommissærer i funksjon:
*William Luce, 1959–1960
*Charles Hepburn Johnston, 1960–1963

## Referanser
Jang Jong-ho

**Jang Jong-ho** (født 29. mars 1984) er en sørkoreansk kjelkehockeyspiller. Han har en paralympisk bronsemedalje i kjelkehockey for Sør-Korea, og to VM-medaljer. 

Han har også konkurrert i rullestolbasketball og rullestolfekting på nasjonalt nivå i Sør-Korea. 

## Bakgrunn
Jangs funksjonshemming skyldes en trafikkulykke i 2000, der han skadet ryggmargen og ble lam i begge beina. Han begynte med kjelkehockey i 2003, og debuterte på det sørkoreanske landslaget i 2005. 

## Idrettskarriere
Jang deltok i VM i kjelkehockey 2009, der Sør-Korea kom på fjerdeplass. Året deltok han i Paralympiske vinterleker 2010, der Sør-Korea kom på sjetteplass. Han deltok på Sør-Korea lag som kom på andreplass i VM i kjelkehockey 2012, der tapte 1-5 mot USA i finalen. 

I VM i kjelkehockey 2013 kom de på sjuendeplass, og de kom på samme plass i kjelkehockey under Paralympiske vinterleker 2014.  

I VM i kjelkehockey 2017 fikk Sør-Korea bronse, etter at de slo Norge 3-2 i bronsefinalen. I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.

## Referanser


## Eksterne lenker
* Profil hos Pyeongchang 2018  (PL 2018)
Hulkatodelampe

En **hulkatodelampe** (HCL) er type kaldkatodelampe som brukes i fysikk og kjemi som en spektral linje kilde (f.eks. for atomabsorpsjonsspektrofotometri (AAS)) og som en frekvens tuner for lyskilder som lasere. En HCL tar nytte av hulkatode-effekten, som fører til ledning på en lavere spenning og med mer spenning enn en kaldkatodelampe som ikke har en hul katode.

En HCL består vanligvis av et glassrør som inneholder en katode, en anode og en isolasjonsgass (vanligvis en edel gass). En stor spenning over anoden og katoden fører til ionisering av isolasjonsgassen og skaper plasma. Isolasjonsgass-ioner vil da bli akselerert til katoden, sputtering av atomer fra katoden. Både isolasjonsgassen og sputtete katode atomer vil i sin tur bli eksitert av kollisjoner med andre atomer/partikler i plasmaet. Når de eksiterte atomene forfaller til en lavere tilstan, vil de avgi fotoner, som deretter kan bli oppdaget og et spektrum kan bestemmes.

## Referanser